जब आपने एक बार इनकमिंग मेल सर्वर एड्रेस तथा पोर्ट इनपुट कर दिया हो, तब अपने ईमेल एड्रेस पर एक टेस्ट मेसेज भेजिये। अगर आपके मेल क्लायंट में “Test Account Settings” बटन हो, (Outlook की तरह), तब इस बटन को दबाने से वही होगा जो इस तरीके से किया जाता है। खुद को ईमेल भेजने के बाद कुछ पल इंतज़ार करिए, और उसके बाद अपने मेसेज चेक करिए।  अगर आप जीमेल का इस्तेमाल किसी दूसरी सर्विस से POP या IMAP मेल पाने के लिए कर रहे हैं, तब इस मेसेज को आने में कुछ समय लगेगा क्योंकि जीमेल एक्स्टर्नल मेल को लगभग एक घंटे में एक बार ही चेक करता है। इस प्रोसेस की स्पीड (speed) बढ़ाने के लिए, अपनी जीमेल सेटिंग्स को खोलिए और “Accounts and Import” पर क्लिक करिए। स्क्रोल करके नीचे POP3 या IMAP sसेटिंग्स पर जाइए और “Check mail now” पर क्लिक करिए। जब आप मेसेज भेजने की कोशिश कर रहे हों, उस समय अगर आपको एरर (error) मिलती है, तब हो सकता है कि आपके आउटगोइंग मेल सर्वर (SMTP) सेटिंग्स में कोई समस्या हो। जहां पर आपने इनकमिंग मेल सर्वर एड्रेस देखा था, उसी लोकेशन पर जा कर SMTP एड्रेस और पोर्ट, आपने जो भी ईमेल ऐप में लिखा था, उससे मिलान करके, वेरिफ़ाई करिए।  जीमेल का SMTP एड्रेस है smtp.gmail.com, पोर्ट 587 (सिक्योर कनेक्शन के लिए पोर्ट 465)। Hotmail/Outlook का SMTP एड्रेस है smtp.live.com, पोर्ट 25। अलग से कोई भी सिक्योर पोर्ट उपलब्ध नहीं कराया गया है। Yahoo का SMTP एड्रेस है smtp.mail.yahoo.com, पोर्ट 465 या 587 (दोनों सिक्योर हैं)। iCloud का SMTP एड्रेस है smtp.mail.me.com, पोर्ट 587। अलग से कोई भी सिक्योर पोर्ट उपलब्ध नहीं कराया गया है। अगर आपको ईमेल भेजते या पाते समय कोई एरर मेसेज मिलता है, तब वेब पर उस एरर को सर्च करने से सहायता मिल सकती है।  एरर मिलने के अनेक कारण हो सकते हैं, जैसे कि डोमेन नेम को ग़लत कन्फ़िगर करना या औथेंटिकेशन (authentication) की समस्याएँ। अगर आपको अपने ISP या निजी डोमेन नेम के कारण कोई समस्या हो, तब उनके टेक सपोर्ट विभाग को कॉल करिए या मिले हुये एरर मेसेज के लिए उनकी वेबसाइट को सर्च करिए।
Send yourself a test message. Check your email. Get support.